| จันทรุปราคาเต็มดวง15 เมษายน พ.ศ. 2557 |
| --- |
| ชาร์เลสตัน, เวสท์เวอร์จิเนีย 7:44 UTCภาพถ่ายโดย อาร์ เจย์ กาบานี |
| ภาพแสดงลำดับปรากฏการณ์โดยดวงจันทร์ค่อยๆโคจรเข้าไปในเงาของโลก |
| วงรอบซารอส | 122 (56 จาก 74) |
| ระยะเวลา (ชั่วโมง:นาที:วินาที) |
| คราสเต็มดวง | 1:17:48 |
| บางส่วน | 3:34:43 |
| เงามัว | 5:43:54 |
| สัมผัส (UTC) |
| P1 | 4:53:40 |
| U1 | 5:58:19 |
| U2 | 7:06:46 |
| ลึกที่สุด | 7:46:48 |
| U3 | 8:24:34 |
| U4 | 9:33:02 |
| P4 | 10:37:33 |
| สุริยุปราคาที่เกิดขึ้นในกลุ่มดาวราศีกันย์ (กลุ่มดาวหญิงสาว) ใกล้กับดาวรวงข้าวและดาวอังคาร ที่อยู่เยื้องไปทางตะวันตกของอุปราคา |

**จันทรุปราคาเต็มดวง** เกิดขึ้นในวันที่ 15 เมษายน พ.ศ. 2557 เป็นจันทรุปราคาแรกของจันทรุปราคาเต็มดวง 2 ครั้งในปี พ.ศ. 2557 และยังเป็นจันทรุปราคาครั้งแรกสำหรับอุปราคาที่อยู่ในเทแทรด (ปรากฏการณ์จันทรุปราคาเต็มดวง 4 ดวงติดต่อกัน) นั้นคือ 8 ตุลาคม พ.ศ. 2557, 4 เมษายน พ.ศ. 2558 และ 28 กันยายน พ.ศ. 2558

ปรากฏการณ์นี้สามารถสังเกตได้ในทวีปอเมริกาและแถบมหาสมุทรแปซิฟิก รวมไปถึงออสเตรเลียและนิวซีแลนด์ ด้วยระยะเวลายาวนาน 5 ชั่วโมง 44 นาที ดวงจันทร์ได้โคจรผ่านใจกลางเงาของโลกด้านทิศใต้ เป็นผลให้ทางตอนเหนือของดวงจันทร์เป็นสีเข้มอย่างชัดเจนกว่าทางตอนใต้ของดวงจันทร์ ซึ่งตลอดเหตุการณ์คราสเต็มดวงกินเวลาทั้งสิ้น 1 ชั่วโมง 18 นาที เป็นส่วนหนึ่งของชุดซารอสดวงจันทร์ที่ 122

สำหรับปรากฏการณ์จันทรุปราคาในครั้งนี้ไม่สามารถมองเห็นได้ในประเทศไทย

ประวัติ
-------

ดูบทความหลักที่: จันทรุปราคา
จันทรุปราคาเกิดขึ้นเมื่อดวงจันทร์เคลื่อนที่ผ่านเข้าไปในเงาของโลก เมื่อเริ่มเกิดคราสขึ้น เงาของโลกที่ดวงจันทร์สัมผัสครั้งแรกจะทำให้ดวงจันทร์มืดลงเล็กน้อย เงามืดจะเริ่ม "ครอบคลุม" ส่วนของดวงจันทร์ไปเรื่อย ๆ จนกระทั่งดวงจันทร์เริ่มเปลี่ยนเป็นสีแดง-น้ำตาลเข้ม (ซึ่งสีที่เกิดขึ้นจะแตกต่างกันไปขึ้นอยู่กับสภาพของชั้นบรรยากาศ) ดวงจันทร์จะปรากฏเป็นสีแดงเพราะการกระเจิงแสงของเรย์ลี (Rayleigh scattering) (เช่นเดียวกับการที่ดวงอาทิตย์ปรากฏเป็นสีแดงในขณะตก) และการหักเหแสงจากชั้นบรรยากาศโลกไปที่เงาบนดวงจันทร์

การจำลองการเกิดปรากฏการณ์แสดงให้เห็นถึงลักษณะที่ปรากฏโดยประมาณของดวงจันทร์ผ่านในเงาของโลก บริเวณตำแหน่งทางเหนือของดวงจันทร์จะอยู่ใกล้เคียงกับศูนย์กลางของเงาทำให้เป็นจุดที่มืดที่สุด และส่วนใหญ่ของดวงจันทร์จะปรากฏเป็นสีแดง

แบบจำลองการเกิดปรากฏการณ์จันทรุปราคาขณะที่ดวงจันทร์กำลังเคลื่อนผ่านเงามืดของโลก

คำอธิบาย
--------

ดาวอังคาร ที่อยู่ในช่วงกำลังเข้าใกล้โลกที่สุด, ดังแสดงในภาพการเคลื่อนไหวทางภูมิศาสตร์จากศูนย์กลางดาวอังคาร ช่วง พ.ศ. 2546 - 2561
เมื่อวันที่ 15 เมษายน พ.ศ. 2558 ดวงจันทร์เคลื่อนผ่านทางตอนใต้ของเงามืดของโลก ซึ่งส่วนใหญ่จะสังเกตได้จากซีกโลกตะวันตก รวมถึงทางทิศตะวันออกของออสเตรเลีย, นิวซีแลนด์, มหาสมุทรแปซิฟิก และอเมริกา ในมหาสมุทรแปซิฟิกตะวันตก ดวงจันทร์เคลื่อนผ่านเข้าไปในเงาคราสก่อนที่ดวงจันทร์จะขึ้นจากท้องฟ้า ส่วนในยุโรปและแอฟริกา ดวงจันทร์เริ่มเข้าสู่เงาคราสก่อนจะตกลับขอบฟ้าไป ส่วนดาวอังคารที่อยู่ในช่วงใกล้โลกมากที่สุด (opposition) มีโชติมาตร (magnitude) อยู่ที่ -1.5 ใกล้กับดวงจันทร์ทางทิศตะวันตกเฉียงเหนือที่ระยะ 9.5° ดาวรวงข้าวอยู่ทางตะวันตกของดวงจันทร์ที่ระยะ 2° ส่วนดาวอาร์คตุรุสอยู่ทางเหนือของดวงจันทร์ที่ระยะ 32°, ดาวเสาร์อยู่ทางตะวันออกของดวงจันทร์ที่ระยะ 26°, และดาวแอนทาเรสอยู่ทางตะวันออกเฉียงใต้ของดวงจันทร์ที่ระยะ 44°

ดวงจันทร์เคลื่อนตัวเข้าสู่เงามัวของโลกในเวลา 4:54 น. (UTC) และเข้าสู่เงามืดในเวลา 5:58 น. (UTC) คราสเต็มดวงกินเวลาทั้งสิ้น 1 ชั่วโมง 18 นาที จาก 7:07 น. ถึง 8:25 น. (UTC) ช่วงเวลาที่คราสกินลึกที่สุดเกิดขึ้นในเวลา 7:47 น. (UTC) ณ เวลานั้น ดวงจันทร์อยู่บนจุดจอมฟ้า ใกล้กับหมู่เกาะกาลาปาโกสไปทางทิศตะวันตกเฉียงใต้ที่ระยะ 3,000 กิโลเมตร ต่อมาดวงจันทร์ออกจากเงามืดของโลกในเวลา 9:33 น. (UTC) และออกจากเงามัวในเวลา 10:38 น. (UTC)

แมกนิจูดของเงามืดที่สูงที่สุดคือ 1.2907 ขณะที่ทางตอนเหนือของดวงจันทร์เป็น 1.7 อาร์คนาที ทางใต้ของใจกลางเงามืดของโลก ในขณะที่ทางตอนใต้ของดวงจันทร์เป็น 40.0 อาร์คนาที จากศูนย์กลาง ส่วนแกมม่าของอุปราคานี้คือ -0.3017

จันทรุปราคาครั้งนี้เป็นสมาชิกของชุดซารอสดวงจันทร์ที่ 122 เป็นครั้งที่ 56 ในชุดอุปราคาทั้งหมด

| การสังเกตภาคพื้นดิน |
| --- |
|  |

เวลา
----

เวลาที่เกิดปรากฏการณ์| เขตเวลา | +12h | -9h | -8h | -7h | -6h | -5h | -4h | -3h |
| --- | --- | --- | --- | --- | --- | --- | --- | --- |
| เหตุการณ์ | ตอนเย็น วันที่ 15 เมษายน | ตอนเย็น วันที่ 14 เมษายน | ตอนเช้า วันที่ 15 เมษายน |
| P1 | ดวงจันทร์เริ่มเข้าสู่เงามัวของโลก\* | N/A† | 19:54 | 20:54 | 21:54 | 22:54 | 23:54 | 00:54 | 01:54 |
| U1 | เริ่มเกิดจันทรุปราคาบางส่วน | 17:58 | 20:58 | 21:58 | 22:58 | 23:58 | 00:58 | 01:58 | 02:58 |
| U2 | เริ่มเกิดจันทรุปราคาเต็มดวง | 19:07 | 22:07 | 23:07 | 00:07 | 01:07 | 02:07 | 03:07 | 04:07 |
|  | ดวงจันทร์เข้าไปในเงาลึกที่สุด | 19:47 | 22:47 | 23:47 | 00:47 | 01:47 | 02:47 | 03:47 | 04:47 |
| U3 | สิ้นสุดจันทรุปราคาเต็มดวง | 20:25 | 23:25 | 00:25 | 01:25 | 02:25 | 03:25 | 04:25 | 05:25 |
| U4 | สิ้นสุดจันทรุปราคาบางส่วน | 21:33 | 00:33 | 01:33 | 02:33 | 03:33 | 04:33 | 05:33 | 06:33 |
| P4 | ดวงจันทร์พ้นจากเงามัวของโลก | 22:38 | 01:38 | 02:38 | 03:38 | 04:38 | 05:38 | 06:38 | 07:38 |

\* ดิถีของเงามัวของอุปราคามีการเปลี่ยนแปลงลักษณะของดวงจันทร์เล็กน้อยเท่านั้น คนทั่วไปไม่สามารถสังเกตเห็นได้ชัด

† ดวงจันทร์ไม่สามารถมองเห็นได้ในเวลาส่วนนั้น ๆ ของเขตเวลาต่าง ๆ

ระเบียงภาพ
----------


คอมมอนส์ มีภาพและสื่อเกี่ยวกับ:  
**จันทรุปราคาเต็มดวง เมษายน พ.ศ. 2557**

* แบบจำลองโลกเมื่อมองจากดวงจันทร์ในเวลา 7:47 UTCแบบจำลองโลกเมื่อมองจากดวงจันทร์ในเวลา 7:47 UTC
* จันทรุปราคาจาก SolarWalk เมื่อ 7:32 UTCจันทรุปราคาจาก SolarWalk เมื่อ 7:32 UTC
* ก่อนเกิดอุปราคาในเวลา 3:50 UTCก่อนเกิดอุปราคาในเวลา 3:50 UTC
* แอลบูเคอร์คี เวลา 6:02 UTCแอลบูเคอร์คี เวลา 6:02 UTC
* วินนิเพก เวลา 6:28 UTCวินนิเพก เวลา 6:28 UTC
* โรสแมด เวลา 6:30 UTCโรสแมด เวลา 6:30 UTC
* เวลา 6:45 UTC ที่ แอลบูเคอร์คีเวลา 6:45 UTC ที่ แอลบูเคอร์คี
* นิว บรันเฟลส์ เวลา 7:02 UTCนิว บรันเฟลส์ เวลา 7:02 UTC
* เมืองเวสท์วัลลี่ (รัฐยูท่าห์) เวลา 7:29 UTCภาพดวงจันทร์และดาวรวงข้าวเมืองเวสท์วัลลี่ (รัฐยูท่าห์) เวลา 7:29 UTC  
ภาพดวงจันทร์และดาวรวงข้าว
* มินนีแอโพลิส เวลา 7:40 UTCภาพมุมกว้างพร้อมกับดาวอังคารมินนีแอโพลิส เวลา 7:40 UTC  
ภาพมุมกว้างพร้อมกับดาวอังคาร
* ตัสติน เวลา 07:40 UTCตัสติน เวลา 07:40 UTC
* ตัสติน เวลา 07:40 UTCตัสติน เวลา 07:40 UTC
* มินนีแอโพลิส เวลา 7:46 UTCมินนีแอโพลิส เวลา 7:46 UTC
* แซนโฮเซ เวลา 7:46 UTC แซนโฮเซ เวลา 7:46 UTC
* แอลบูเคอร์คี,  เวลา 7:49 UTCแอลบูเคอร์คี,  เวลา 7:49 UTC
* Queenscliff, Victoria, 7:50 UTC Queenscliff, Victoria, 7:50 UTC
* แซนโฮเซ เวลา 8:23 UTCสิ้นสุดปรากฏการณ์จันทรุปราคาเต็มดวง แซนโฮเซ เวลา 8:23 UTC  
สิ้นสุดปรากฏการณ์จันทรุปราคาเต็มดวง
* มอนเตวิเดโอ เวลา 8:43 UTCมอนเตวิเดโอ เวลา 8:43 UTC
* มอนเตวิเดโอมอนเตวิเดโอ
* โดโลเรสระหว่างหอครัชโดโลเรส  
ระหว่างหอครัช

อ้างอิง
-------

1. ↑
2. ↑  Fred Espenak and Jean Meeus. "Visual Appearance of Lunar Eclipses". *NASA*. สืบค้นเมื่อ April 13, 2014.
3. 1 2 3 4 5 6 7  Espenek, Fred. "Eclipses During 2014". NASA. สืบค้นเมื่อ April 3, 2014.
4. 1 2  Elizabeth Weise (April 3, 2014). "Blood moon eclipse on April 15 is a special event". *USA Today*. สืบค้นเมื่อ April 3, 2014.
5. ↑  "Sneak peek and quick observing guide to April's opposition of Mars". Astro Bob. February 3, 2014.
6. ↑  Beish, Jeffrey D. (April 12, 2013). "The 2013-2014 Aphelic Apparition of Mars". alpo-astronomy.org. คลังข้อมูลเก่าเก็บจากแหล่งเดิมเมื่อ 2014-08-23. สืบค้นเมื่อ 2015-03-27.
7. ↑  Espenak, Fred. "Lunar Eclipses for Beginners". MrEclipse. สืบค้นเมื่อ April 7, 2014.